《阳谷县遇赏祁之问林上庵却寄》
明代·陈洪绶

赏生遇阳谷，为述君高迹。卖田结茅宇，乃在寒山东。

设榻傍修竹，避人入深松。老僧语夜月，瘦鹤舞秋风。

有酒能独饮，旧侣常不同。即与同饮者，道人浮海翁。

书翻老庄子，作诗弗求工。齿豁发尚黑，食少肌犹丰。

体气虽强健，颐养复有功。是为隐君子，悟道彻始终。

我复世情深，乘亢不自封。去家十余里，偃蹇江海中。

知君笃念我，恨我不能从。

作者简介：陈洪绶（1599～1652），明末清初著名书画家、诗人。字章侯，幼名莲子，一名胥岸，号老莲，别号小净名，晚号老迟、悔迟。汉族，浙江绍兴府诸暨县枫桥陈家村（今浙江省绍兴市诸暨市枫桥镇陈家村）人。年少师事刘宗周，补生员，后乡试不中，崇祯年间召入内廷供奉。明亡入云门寺为僧，后还俗，以卖画为生，死因说法不一。陈洪绶去世后，其画艺画技为后学所师承，堪称一代宗师，名作《九歌图》（含《屈子行吟图》）、《<西厢记>插图》、《水浒叶子》、《博古叶子》等版刻传世，工诗善书，有《宝纶堂集》。